હવે એ તો સ્વયંસ્પક્ટ હકીકત છે કે વૉટ્સઍપ, હાઇક, લાઇન, વાઇબર, ટિન્ડર જેવી મેસેજિંગ સર્વિસે SMSની ગેમ ઓવર કરી નાખી છે. એટલે SMSનાં પૅક વેચી-વેચીને ટેલિકૉમ કંપનીઓ જે કમાતી હતી એ લગભગ બંધ થઈ ગઈ છે. એટલે છંછેડાયેલી ઍરટેલે પોતાની SMSની ખોટ સરભર કરવા માટે ગયા વર્ષે ડિસેમ્બરમાં એના ગ્રાહકોને એવી ફરજ પાડી કે હવે તમારે વૉટ્સઍપ વાપરવું હોય તો એનું અલગથી એક પૅક ખરીદો. ગ્રાહકોએ કકળાટ કરી મૂક્યો અને અન્ય ટેલિકૉમ કંપનીઓએ પણ આ પ્લાનને સમર્થન આપવાની ના પાડી દીધી. એટલે ઍરટેલે નછૂટકે એ પ્લાનનું પડીકું વાળી દેવું પડ્યું.